ປ. ໂອບາມາ ປ່ຽນນະໂຍບາຍ ກ່ຽວກັບການຄຸມກຳເນີດ
ປະທານ​າທິບໍດີໂອ​ບາ​ມາ ​​​ໄດ້ສະໜອງຕອບ ​ຕໍ່ການສະແດງ​ຄວາ​ມບໍ່ພໍ​ໃຈ​ຂອງ​ພວກນາຍ​ຈ້າງ​ ທີ່​ເຄັ່ງຄັດ​​ສາສນາ ໃນເລື່ອງການຄຸມກຳເນີດ.
ປະທານາທິບໍດີສະຫະລັດ ທ່ານບາຣັກ ໂອບາມາ ໄດ້ຕອບສະໜອງກ່ຽວກັບຄວາມບໍ່ ພໍໃຈຂອງພວກນາຍຈ້າງທີ່ເຄັ່ງຄັດສາສນາ ຕໍ່ລະບຽບທີ່ບັງຄັບໃຫ້ເຂົາເຈົ້າຊື້ປະກັນໄພ ທີ່ຮວມທັງການຄຸມກຳເນີດນັ້ນໂດຍໃຫ້ບໍລິສັດປະກັນໄພເປັນຜູ້ຮັບຜິດຊອບແທນ ໃນການປະກາດກ່ຽວກັບການປ່ຽນນະໂຍບາຍດັງກ່າວ ທີ່ທໍານຽບຂາວ ໃນມື້ວັນສຸກ ວານນີ້ ທ່ານໂອບາມາກ່າວວ່າ ບັນດາຜູ້ປະກັນໄພສຸກຂະພາບ ຕ້ອງໄດ້ສະເໜີໂດຍກົງ ໃຫ້ພວກຜູ້ຍິງ ເພື່ອໃຫ້ເຂົາເຈົ້າໄດ້ຮັບຢາຄຸມກໍາເນີດໂດຍບໍ່ຄິດຄ່າ ຖ້າຫາກວ່າ ເວລາໃດ ນາຍຈ້າງຂອງເຂົາເຈົ້າຫາກມີຄວາມຂັດຂ້ອງດ້ານສາສະໜາ ທີ່ຈະຈ່າຍກ່ຽວກັບຄ່າດັ່ງກ່າວ ປະທານາທິບໍດີ ໂດບາມາ ກ່າວອີກວ່າການຕັດສີນໃຈດັ່ງກ່າວນີ້ແມ່ນໝາຍຄວາມວ່າອົງ ການສາສະໜາບໍ່ຕ້ອງໄດ້ຈ່າຍຫລືໃຫ້ການບໍລິການ ກ່ຽວກັບການຄຸມກໍາເນີດ ແຕ່ໄດ້ເນັ້ນ ໜັກວ່າ ບັນດາຜູ້ຍິງທີ່ເຮັດວຽກກັບສະຖາບັນທີ່ພົວພັນທາງສາສະໜານັ້ນ ຍັງຈະສາມາດ ໄດ້ຮັບການຄຸມກໍາເນີດໂດຍບໍ່ເສຍເງິນຢູ່ ກອງປະຊຸມພະສັງຄະລາດຂອງສາສະໜາກະາໂຕລິກສະຫະລັດ ເອີ້ນການເຄື່ອນໄຫວດັ່ງ ກ່າວນີ້ວ່າ “ເປັນບາດກ້າວທຳອິດໃນທິດທາງທີ່ຖືກຕ້ອງເໝາະສົມ” ແລະກ່າວຕື່ມອີກວ່າ ຕ້ອງໄດ້ສຶກສາເພີ້ມເຕີມອີກ ບັນດາຜູ້ນໍາສາສະໜາກາໂຕລິກ ແລະຜູ້ສະມາຊິກລັດຖະສະພາຂອງພັກລີປັບບລີກັນ ໄດ້ຕຳໜິຕິຕຽນຢ່າງແຮງຕໍ່ນະໂຍບາຍຕົ້ນຕໍຂອງປະ ທານາທິບໍດີໂອບາມາ ໂທລະພາບຂອງສາສະໜາກາໂຕລິກ ໄດ້ຍື່ນຟ້ອງຕໍ່ລັດຖະບານກາງ ສະຫະລັດໃນວັນ ພະຫັດຜ່ານມານີ້ ໂດຍໂຕ້ຖຽງວ່ານະໂຍບາຍດັ່ງກ່າວນີ້ໄດ້ຝ່າຝືນຕໍ່ບົດເພີ່ມຕື່ມລັດຖະທຳ ມະນູນຂໍ້ທຳອິດກ່ຽວກັບເລື່ອງສິດທິ ໃນການປະຕິບັດສາສະໜາກິດໄດ້ຢ່າງເສລີນັ້ນ ແຕ່ວ່າລັດຖະມົນຕີກະຊ່ວງສາທາລະນະສຸກແລະບໍລິການມະນຸດ ທ່ານນາງ Katheleen Sebelius ໃຫ້ຂໍ້ສັງເກດວ່າ ກົດໝາຍບໍ່ໄດ້ເຈາະຈົງໃຫ້ພວກທ່ານໝໍຕ້ອງເປັນຜູ້ສັ່ງຢາໃຫ້ ຫລືໃຫ້ແມ່ຍິງຕ້ອງໃຊ້ການຄຸມກຳເນີດໃດໆກໍຕາມ ທີ່ເຂົາເຈົ້າຮູ້ສຶກວ່າລະເມີດຕໍ່ຄວາມເຊື່ອ ໃນສາສະໜາເຂົາເຈົ້ານັ້ນ